NaiveNeuron/SloPal huggingface dataset:
Schlosár, Rastislav, poslanec NR SR (2021-02-25):
Ďakujem. Martin, ty si vo svojom prejave hovoril, hovoril o viacerých tých oficiálnych argumentoch, ktoré vláda uvádza vo svojom materiáli, pre ktoré teda navrhuje predlžovať núdzový stav. Jedným z nich je aj už veľakrát spomínaný zákaz vychádzania, ktorý teda podľa tohto materiálu nie je možný bez toho, aby bol núdzový stav vyhlásený. No keď si ho bližšie rozoberieme, tento argument, tak prídeme na to, že je minimálne, minimálne veľmi falošný už len z toho dôvodu, že pamätáme si obdobie minulého roka. Jar, konkrétne obdobie Veľkej noci, kedy takisto platil zákaz vychádzania. Postarala sa o to Matovičova vláda, no a v tej dobe núdzový stav neplatil pre celé územie Slovenskej republiky, v tom čase platil len pre oblasť zdravotníctva. Napriek tomu zákaz vychádzania bol, boli, boli kontroly na hraniciach okresov, v podstate to isté, čo tu máme dnes, aj keď teda trvalo to kratšiu dobu. Teda buď tento argument vlády, ktorý teraz dali do toho materiálu, je celkom falošný a nesedí, alebo potom sama vláda vlastne priznáva, že na jar, hoci nebol tu núdzový stav, hoci na to nemala právomoci, tak tu vyhlásila zákaz vychádzania teda. Sama priznáva, že prekročila svoje právomoci.
Osuský, Peter, poslanec NR SR (2012-08-03):
Ďakujem pekne, pani predsedajúca. Veľmi správne kolega Švejna povedal, že toto bol vlastne prvý krok do špajze. A otázka je, kde je záruka, že neprídu ďalšie kroky. Nepochybne toto bol krok, ktorým vlastne vláda premiéra Fica a následne očividne aj parlament alebo jeho väčšina zo SMER-u vykročila – a nechcem, aby niekto hovoril, že „slyším trávu růst,“ – od Jánošíka k Orbánovi. To znamená, že Jánošík bohatým bral a sem-tam možno niekomu niečo dal a po zásluhe odvisol. Ale aspoň bol vhodný ako legendárny materiál, keď iného nebolo, no Orbán je realita súčasnosti. A ak sa raz urobí diera do špajzových dverí, tak je možné, že si tento spôsob osvojíme ako návyk.
Grendel, Gábor, podpredseda NR SR (2023-02-16):
V rozprave teraz vystúpi pán poslanec Čepček. Pripraví sa pán poslanec Viskupič. Pán poslanec Vetrák, po pánovi Čepčekovi. Tak? Áno. Tak nech sa páči.
Laššáková, Jana, podpredsedníčka NR SR (2014-12-04):
Aj kolegyňa je tam, pani poslankyňa Žitňanská.
Grendel, Gábor, podpredseda NR SR (2021-03-16):
S faktickou poznámkou pán poslanec Beluský.
Osuský, Peter, poslanec NR SR (2016-03-23):
Ďakujem pekne, pán predsedajúci. No, samozrejme, to, že nakladanie s ľuďmi – a tu sa nakladá s ľuďmi, v danom prípade poslancami, ako so šachovými figúrkami, ktoré sa posúvajú po šachovnici, využívajúc možnosti, že sedím za stolom, nie je presne vzaté naplnením toho, s čím mal začínať tento parlament. Iná vec je, že ten zlý precedens, ktorý spomínal kolega Beblavý a ktorý sa vzťahuje naňho i na kolegyňu Petrík, sa onehdá vzťahoval na môjho zvečnelého priateľa Jána Langoša, ktorý tiež bol ozdobou výboru pre životné prostredie a považovali to vtedy slušní ľudia za pomernú hanebnosť. Chcem teda povedať ale, že okrem morálnej stránky veci takéhoto postoja k ľuďom a k nakladaniu s nimi tu ešte pristupuje aj zdravý rozum. Pod zdravým rozumom nerozumiem to, že odborníci 50 na 50 nechápu, že aj 7:6 je stále väčšina, aj keď nám tu radia, ako sa máme prebrať z mrákot. Bolo by dobré zopakovať si aspoň školskú matematiku. Ale zároveň sa mi zdá, že je neprimerané domnievať sa, že kolegyňa Simona Petrík rozvráti vo výbore pre ľudské práva tým, že bude presadzovať to, čomu rozumie, túto krásne a rýchlo vykryštalizovanú vládnu koalíciu. Ak je tá na tom tak slabo, že sa bojí Simony Petrík, tak jej prognóza nie je slávna. (Potlesk.)
Glváč, Martin, podpredseda NR SR (2016-05-17):
Na faktické poznámky bude reagovať pán poslanec Číž.
Glváč, Martin, podpredseda NR SR (2016-05-19):
Vážené panie poslankyne, páni poslanci, podľa schváleného programu pristúpime k rokovaniu o návrhu na voľbu predsedu Štátnej komisie pre voľby a kontrolu financovania politických strán . Návrh má tlač 110. Podľa zákona o podmienkach výkonu volebného práva delegovali predsedovia politických strán zastúpených v Národnej rade, ako aj predstavitelia príslušných inštitúcií členov Štátnej komisie pre voľby a kontrolu financovania politických strán, ktorí tento týždeň v pondelok 16. mája 2016 zložili sľub. Predseda tejto komisie sa volí zo všetkých jej štrnástich členov v tajnom hlasovaní. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Teraz budeme rokovať o návrhu na voľbu kandidátov na členov disciplinárnych senátov . Návrh má parlamentnú tlač 112. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz poprosím poverenú členku ústavnoprávneho výboru poslankyňu Janu Laššákovú, aby návrh uviedla a podala správu o výsledku prerokovania tohto návrhu vo výbore. Nech sa páči, pani poslankyňa.
Pellegrini, Peter, predseda NR SR (2015-03-17):
Prezentujme sa a hlasujme o návrhu zákona ako celku. Odporúčanie výboru nemáme, nakoľko bola prijatá, respektíve máme k dispozícii len informáciu. (Hlasovanie.) Prítomných 136 poslancov, za hlasovalo 58, proti boli 2, zdržalo sa 75, nehlasoval 1. Konštatujem, že Národná rada neschválila návrh novely zákona o sociálnom poistení. Pokračujeme hlasovaním o bode 28 schváleného programu, ktorým je prvé čítanie o návrhu poslancov Kondróta, Kolesíka na vydanie zákona, ktorým sa mení a dopĺňa zákon č. 474/2013 Z. z. o výbere mýta (tlač 1397). Poprosím pána spravodajcu, pána poslanca Michala Bagačku, aby uvádzal hlasovanie o tomto návrhu. (Hlasovanie o návrhu poslancov Národnej rady Slovenskej republiky Maroša Kondróta a Andreja Kolesíka na vydanie zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov a ktorým sa dopĺňa zákon č. 56/2012 Z. z. o cestnej doprave v znení neskorších predpisov , tlač 1397.)
Tóth, Tibor, poslanec NR SR (2011-10-18):
Vážený pán predsedajúci, konštatujem, že vystúpil jeden poslanec. Z jeho vystúpenia nevzišiel žiaden návrh. Odporúčam preto, aby sa Národná rada uzniesla na tom, že prerokuje tento návrh v druhom čítaní. Prosím, dajte hlasovať.
P. Farkas, poslanec: (2001-12-13):
J. Migaš, predseda NR SR: Hlasujeme o tretej odrážke. (Hlasovanie.) Prítomných je 132 poslancov, za 49, proti 26, zdržalo sa 54, nehlasovali 3. Tento návrh sme neschválili. Nech sa páči ďalej.
Hraško, Igor, poslanec NR SR (2013-07-02):
Ďakujem pekne, pani predsedajúca. Ďakujem aj kolegovi Kaníkovi, že ocenil môj prístup. No a na kolegu Bublavého, priznám sa, že s ocenením typu, ktorý si spomenul, kolega Bublavý, som sa ja nestretol. Takže je toho asi veľmi málo, dá sa povedať, možno sú to také smietky. Bolo by dobré, keby si naozaj primátori, starostovia vážili ľudí, ktorých majú vo svojich obciach, mestách, ktorí okrem toho teda, že dostávajú ocenenie Janského plaketu a ku tomu nejaké pero, nejaký prívesok a nejaké občerstvenie, aby dostali aj nejaký hodnotnejší vecný dar. Ale naozaj nestretol som sa s tým vo veľkej miere. No a čo sa týka predkladania tých zákonov, tak od roku 2002, kedy boli tie výhody pre darcov krvi zrušené, tu sa vystriedalo niekoľko vlád. Takže aj vládny SMER mal tie možnosti. Takže je pekné síce o tom rozprávať, ale takisto neboli navrhnuté. To, čo nebolo navrhnuté kedysi, už môžme len oplakávať, ale teraz tu ten zákon je a máme možnosť ho podporiť úplne všetci. Takže naozaj nevnášajme do toho politikárčenie, je to zákon, ktorý má oceniť našich občanov. Nie oceniť vládnu stranu alebo opozičných poslancov, alebo kohokoľvek iného. Má oceniť dobrovoľných darcov krvi. Takže ja ďakujem pekne a ešte raz sa zasadzujem za to, aby sme tento zákon schválili.
Hrnčiar, Andrej, podpredseda NR SR (2018-06-19):
Ďakujem, takže vyhlasujem všeobecnú rozpravu za skončenú. Pán minister, chcete?
Hrušovský, Pavol, podpredseda NR SR (2010-08-04):
Pán poslanec Fronc.
Kaník, Ľudovít, poslanec NR SR (2012-05-09):
Týmto problémom sa mnohí zaoberajú, samozrejme, a začína byť veľmi pálčivým, čo je dobre, pretože mnoho rokov sa zametal pod koberec a tvárili sme sa, ako tu už bolo povedané, že si ich kúpime. Že tento problém bude vyriešený, keď sa budú neustále rozdávať peniaze, a bude kľud, budeme sa tváriť, že to neexistuje. Nie je to tak. Ale aj teraz väčšinou počúvam, žiaľbohu, o rozdávaní peňazí, o tom, ako sa, či už cez projekty alebo iné záležitosti, ako sa použijú peniaze. Podstata problému je v inom. Musíme sa vrátiť na začiatok. Začiatok je tam, kedy sa vytvoril sociálny systém, ktorý dáva peniaze za činnosť, ktorá nie je prospešná pre spoločnosť. Ktorý dáva peniaze za to, že je výhodnejšie nechodiť do práce, že je výhodnejšie začať rodiť deti v trinástich rokoch, že je výhodnejšie mať rodinu dvadsaťčlennú, aby boli zabezpečené takto prídavky a že nemotivuje nijakým spôsobom k tomu, aby sa ľudia chovali ináč. To sa nedá nejako hnevať, alebo vyčleňovať kohokoľvek na základe etnického alebo národnostného kritéria, veď ten systém platí pre všetkých a vytvorili sme ho my. Tak my ho aj musíme zmeniť. Ale to riešenie je naozaj v tom, že musíme zmeniť podstatu tohto systému, dávať peniaze tak, aby to motivovalo k tomu, čo je správne, aby odmeňovalo tých, ktorí chcú žiť inak, ktorí chcú živiť svoju rodinu prácou, ktorí chcú vychovávať svoje deti tak, aby im zabezpečili to, čo potrebujú, a naopak, aby nepodporoval tých, ktorí chcú žiť ináč. To je podstata veci a to je zmena sociálneho systému, zmena dávkového systému, ktorý je tu zavedený a ktorý. (Prerušenie vystúpenia časomerom.)
P. Paška, predseda NR SR: (2009-06-24):
(Hlasovanie). 142 prítomných, 135 za, 5 sa zdržalo, 2 nehlasovali. Schválili sme návrh novely zákona č. 384/1997 Z. z.  o divadelnej činnosti . Ďalší oslávenec pán poslanec Kvorka bude teraz uvádzať hlasovanie o návrhu uznesenia k návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o inšpekcii práce v priemysle a v obchode č. 81 z roku 1947 Slovenskou republikou. Je to tlač 1077.
Hort, Milan, podpredseda NR SR (2011-11-30):
Ďakujem pekne. Pán Galko, vy ste sa hlásili síce do rozpravy už po termíne, teraz som sa dozvedel od technického stolíka, že ste si boli brať náhradnú kartu. Máte záujem vystúpiť v rozprave? Tak napriek tomu, že som uzatvoril možnosť. Pardon, ešte reagovať na faktickú poznámku musí pán poslanec. Nech sa páči.
Bublavý, Dušan, poslanec NR SR (2016-10-14):
Pán Klus, dobre ste to povedal, že to je dobrý začiatok, ja s tým súhlasím. A myslím si, že predkladatelia majú hlavne na mysli, tým chcem odpovedať, aj keď viem, že nemal by som na pána Budaja, že ten tretí model je taký, že ten človek na vidieku, ktorý sa naozaj narobí na nejakej svojej záhumienke a je nabažený a strašne vysmädnutý a to jedno pivečko si dá a ide pokračovať v brigáde, tak si myslím, že je to taký ten dobrý začiatok na to, aby mohol pokračovať aj v práci, ale aby aj bol v súlade so zákonom. A ja si myslím, že je to ten začiatok, ktorý dúfam, že nebude konečný a možno do budúcnosti, ak budeme vyspelí, aj ľudia, ktorí budú riadiť motorové vozidlá, že by aj tam mohla byť nejaká prípustná odchýlka, lebo vidíte, máme teraz nulový stav a každý týždeň alebo každý deň môžme sledovať, že má niekto 2,5 promile alkoholu a riadi motorové vozidlo a nezaujíma ho to, že tu je nulová tolerancia. Takže ja si myslím, že aj naša spoločnosť čím ďalej, tým viac je vyspelou a k tomu aj tento návrh zákona ja určite podporím.
Raši, Richard, poslanec NR SR (2014-03-20):
Ďakujem, pán predseda. Takisto zvolávam výbor pre zdravotníctvo na 12.00 hodinu, kvôli návrhu skupiny poslancov o vyslovení nedôvery členovi vlády. Ďakujem pekne.
Glváč, Martin, podpredseda NR SR (2016-10-12):
S faktickými poznámkami štyria poslanci, ukončujem možnosť sa prihlásiť s faktickými poznámkami. Nech sa páči, pani poslankyňa Jurinová.
Hlina, Alojz, poslanec NR SR (2014-05-27):
... si môžte zaregistrovať a potom to autorské právo si môžte využívať, môžte ho prípadne ponúknuť...
Ďuriš Nicholsonová, Lucia, podpredsedníčka NR SR (2016-10-25):
Ďakujeme aj my, pán poslanec. Pán poslanec Klus, nech sa páči.
Kiššová, Jana, poslankyňa NR SR (2014-10-21):
Ďakujem pekne za faktické poznámky. Áno, aj ja vítam túto aktivitu už len preto, že je tu priestor hovoriť o tom, že niečo nie je v poriadku. Čiže súhlasím a povedala som to aj v svojom vystúpení. Je fajn, že to otvárame. Nepáči sa mi ale spôsob. A nie preto, že by sa mi nepáčil mne ako osobe, jednoducho si myslím, že nevedie k riešeniu problému, o ktorom hovoríme. A súhlasím aj s tým, že edukácia samozrejme začína v rodine. To považujem za tak samozrejmé, že som to možno ani nespomenula, ale na druhej strane tie deti trávia veľkú časť dňa aj v školách, v školských zariadeniach, a myslím si, že ak by mali spestrený program aj nejakými edukačnými programami tohto typu, asi by to nikomu neuškodilo. Samozrejme my nikdy s takýmito vecami neprichádzame s tým, že poďme to teraz zákonom prikázať niekomu takéto niečo robiť, to v žiadnom prípade. Bol to možno len tip na typ aktivity, ktorý by takúto, takýto cieľ podporil. A čo sa týka receptúr? Tých dôvodov, prečo tie receptúry sú také, môže byť milión. A ja nespochybňujem, že financie sú jedným z týchto dôvodov, ale ony sú, ony sú, tie receptúry, sú, sú vydané, sú platné a sú záväzné. To znamená, že my keď hovoríme o zlepšovaní stravovania, a my o ňom hovoríme, hovoríme o ňom dnes, hovoríme tu o ňom už dva mesiace, tak hovorme aj o tom, ako nájsť peniaze tam, aby sme, ak teda sú to peniaze, prečo, prečo toto stravovanie nefunguje, tak hovorme o tom reálnom probléme. Nehovorme o tom, že ideme naokolo vyrúbať les, ideme vyrúbať stromy len preto, aby sme nemuseli zasiahnuť do riešenia toho reálneho problému. O tomto hovorím. Ďakujem.
V. Veteška, podpredseda NR SR: (2004-01-23):
návrhu poslanca Národnej rady Slovenskej republiky pána Roberta Kaliňáka na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov . Návrh zákona ste dostali ako tlač č. 523. Návrh na jeho pridelenie výborom máte v rozhodnutí č. 531. Pán poslanec, prosím, uveďte zákon.
Laurenčík, Milan, podpredseda NR SR (2021-10-22):
A ešte jedna faktická poznámka k tomuto príspevku a bude ju mať pani poslankyňa Ľubica Laššáková, nech sa páči.
Dostál, Ondrej, poslanec NR SR (2018-02-09):
Pán poslanec Pamula, ja som vôbec nechcel spochybňovať vašu kompetenciu, iba som sa odrazil od vašich slov. Moje vedomosti o technických parametroch obrnených vozidiel sú určite oveľa bližšie vašim ako pána poslanca Krajniaka, už teda o pánovi ministrovi ani nehovorím. A ja som sa ani nevyjadroval k technickým parametrom, ja som sa vyjadroval k tomu, o čom som presvedčený, že nejakú vedomosť a skúsenosť mám, a teda ku korektnosti procesu obstarávania. A pán poslanec Farkašovský. No neviem, či teda toto bolo vedené nejakou mojou snahou sa prezentovať, keďže ja som sa ešte pred vyše polrokom pýtal pána ministra, naozaj som sa úprimne snažil dozvedieť, že v akom stave je ten proces, a dostal som od neho zavádzajúcu odpoveď, ktorá len je pre mňa indícia, že v tomto niečo nie je v poriadku. K tomu ste sa nevyjadrili. No a k tej vašej otázke, že či tri profesionálne firmy sú menej transparentné ako deväť profesionálnych firiem, tak existuje na túto tému nejaká štúdia, myslím, že od Transparency International, ktorá porovnávala zníženie ceny v súťažiach, myslím v elektronickej aukcii, a konštatovala, že čím vyšší bol počet účastníkov, tým viac sa podarilo znížiť cenu. Takže samozrejme, že vyšší počet účastníkov znamená lepšiu pozíciu pre toho, kto obstaráva, aj keď uznávam, že toto je špecifická situácia a nemôže tu byť cena jediné kritérium, No a keď ste spomenuli tie tri profesionálne firmy, no tak to je práve najčastejší model, ako sa obstaráva, že traja sa dohodnú, lebo traja sa dohodnú oveľa rýchlejšie ako deviati.
Kaliňák, Robert, podpredseda vlády a minister vnútra SR (2013-01-31):
Okresné riaditeľstvo Policajného zboru v Michalovciach nemôže obstarávať, pretože nemá právnu subjektivitu a množstvo vašich „vtipných“ poznámok, ktoré tu sú, proste nemôžu obstarávať, lebo nemajú právnu subjektivitu a obstarávať nikdy nebudú. To sa naozaj nedá počúvať, vy ste odborníkom na všetko. Vy tu hovoríte od jadrovej elektrárne až po školstvo, obstarávanie, divadelníctvo a neviem, ktoré veci. Proste týmto veciam sa štandardne hovorí, samozrejme, Chrobák Truhlík, aj tých treba, aj tých treba, o tom vôbec nespochybňujem. Faktom však zostáva, že vás veľmi pekne prosím, môžete vždy, to je prirodzené, keď v politike používate hyperbolu, snažíte sa na niečo upozorňovať a pod., to je všetko okej. Mňa len vždy proste fascinuje ako vy bez problémov proste klamete (Hlas z pléna.) a dáte veci, a teraz zase vykrikujete, lebo nemáte argumenty. Však buďte v kľude, ja vám len jednu vec hovorím, že veci, ktoré ste povedali, proste nie sú pravdivé. Trištvrte roka, no nie sú, veď tu som vám dal niekoľko dôkazov, prečo ste jasne v priamom prenose klamali, proste trištvrte roka je pripomienkové konanie, v ktorom sa akceptovali desiatky pripomienok, počínajúc Transparency International, vašou rodinnou firmou - ináč to ste jediný na svete, ktorý si dokázal sprivatizovať organizáciu - a, samozrejme, Alianciou Fair play a mnohými ďalšími. Keď Republiková únia zamestnávateľov, ktorá bezpochyby nie je smerácka, aj Asociácia zamestnávateľských zväzov, bezpochyby takisto nie je smerácka, tak sa rozhodnú, tak sa rozhodnú, (Hlas z pléna.), áno, fascinujete ma v tomto prípade, pán predseda. (Prerušenie vystúpenia predsedajúcou.)
Kvorka, Ján, poslanec NR SR (2018-02-01):
V rozprave k uvedenému návrhu zákona vystúpili štyria páni poslanci. Pozmeňujúce a doplňujúce návrhy podala pani poslankyňa Zemanová, pán poslanec Petrák, pán poslanec Budaj a pán poslanec Fecko. Pani poslankyňa Zemanová žiadala vyňať na osobitné hlasovanie bod 15 zo spoločnej správy a pán poslanec Petrák žiadal vyňať na osobitné hlasovanie bod 24 zo spoločnej správy. Keďže dnes boli v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
M. Fronc, poslanec: (2007-09-14):
A čo sa týka zabezpečovania reformy. Jednoducho ak bude pán minister bojovať o svoj rozpočet a bude mať priestor na to, aby ako v minulosti mal tých 6 % a mohol ich vyčleniť na rozvojové programy, bude mať na takéto zmeny obrovský balík peňazí. To nie je o zmene financovania, to sú mnohé technické úpravy. Áno, bude treba na ne aj nejaké financie, ale to sú financie z toho, čo sa stále zabezpečuje. A technicky keď sa pozriete, pán kolega Švidroň, na to, kedy je plánované rozbehnutie jednotlivých krokov – v rokoch 2008, 2009, 2011 –, veď to je dlhý proces, tak zistíte, že naozaj, aj keby ste to nejako veľmi chceli, tak na budúci rok to nevyžiada prakticky žiadne financie. Ale ma zaráža, keď o tom tak hovoríte, pretože tu sme mali pred polrokom zákon o reforme financovania a bolo tam stanovisko ministerstva financií, že si to nevyžiada nič. A už to stálo tri štvrte miliardy. Ďakujem.
Hort, Milan, podpredseda NR SR (2010-10-15):
Vážené panie poslankyne, vážení páni poslanci, prajem príjemný deň, otváram štvrtý rokovací deň 7. schôdze Národnej rady. Na dnešnom rokovacom dni o ospravedlnenie svojej neúčasti písomne požiadali títo poslanci: Mojmír Mamojka, Ľubica Rošková, Dušan Švantner, Jana Vaľová, Štefan Zelník. Pristúpime teraz k prvému čítaniu o vládnom návrhu zákona o environmentálnom navrhovaní a používaní výrobkov (zákon o ekodizajne). Tento vládny návrh máte pod tlačou 101, návrh na jeho pridelenie na prerokovanie výborom je v rozhodnutí č. 105. Vítam na rokovaní Národnej rady ministra hospodárstva a výstavby Juraja Miškova a žiadam ho, aby vládny návrh zákona uviedol. Nech sa páči.
P. Paška, predseda NR SR: (2008-07-02):
(Hlasovanie.) 141 prítomných, 82 za, 1 proti, 56 sa zdržalo, 2 nehlasovali. Sme v treťom čítaní . Otváram rozpravu. Nehlási sa nikto. Vyhlasujem ju za skončenú a budeme hlasovať, pán spravodajca.
Glváč, Martin, podpredseda NR SR (2019-04-05):
Ďakujeme, pán poslanec. S faktickými poznámkami päť poslancov. Končím možnosť prihlásiť sa. Poslanec Pčolinský ako prvý.
Hlina, Alojz, poslanec NR SR (2015-06-17):
Ďakujem veľmi pekne, pán predseda. Ja, prísne vzaté, nerozporujem to, čo ste povedali, ten dress code, ale kvôli spravodlivosti by bolo dobré upozorniť aj vašich poslancov. Jeden tu pobehuje v šále, druhý tu sedí jak z filmu Vrchní prchni, viete, to je kvôli tej korektnosti a spravodlivosti. Ak chceme od niekoho vyžadovať, bolo by dobré, keby aj my sme dodržiavali. Pán Podmanický tu, naozaj jak v nejakej zotavovni ROH čašník keby tam sedel. Tiež to pôsobí na mňa zvláštne. Ja som, čo sa týka obliekania, mimoriadne konzervatívny, dodržiavam to, kravata sa tu už nenosí vôbec, kolegovia z SaS to mali ako na gulášpárty, ale aj vaši, aj vaši poslanci, čiže upozornite si, ďakujem pekne. (Potlesk.)
Klus, Martin, podpredseda NR SR (2019-10-18):
Pani poslankyňa Kaščáková.
Kubánek, Stanislav, poslanec NR SR (2023-10-25):
Sľubujem. (Potlesk.)
Ďuriš Nicholsonová, Lucia, podpredsedníčka NR SR (2016-07-07):
Ôsma schôdza Národnej rady Slovenskej republiky bola bezpochyby otvorená. Akokoľvek už skončí, bola otvorená. Pán poslanec Galko, nech sa páči.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 143, za 14, proti 60, zdržalo sa 65 poslancov, 4 nehlasovali. Návrh nebol schválený. Teraz prosím pána poslanca Lukáča, aby uviedol hlasovanie o tlači 381, návrhu poslancov Beblavého, Macháčkovej na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov. Nech sa páči. (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 381.)
Zmajkovičová, Renáta, podpredsedníčka NR SR (2014-02-05):
Pán spravodajca, chcete sa vyjadriť k rozprave? Nech sa páči.
Glváč, Martin, podpredseda NR SR (2018-05-23):
Pán poslanec Baránik.
M. Číž, podpredseda NR SR: (2007-02-06):
Teraz dávam slovo spoločnému spravodajcovi z výboru pre kultúru a médiá poslancovi Jánovi Senkovi, aby informoval Národnú radu Slovenskej republiky o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca.
Nicholsonová, Lucia, podpredsedníčka NR SR (2016-06-07):
Pani poslankyňa Nachtmannová.
P. Paška, predseda NR SR: (2006-10-17):
Pán poslanec Brocka, chcete reagovať ešte na pána Miššíka? (Odpoveď z plén.) Dobre. Ďakujem pekne. Písomne prihlásená do rozpravy k uvedenému návrhu zákona je najskôr pani poslankyňa Radičová. Nech sa páči, máte slovo, pani poslankyňa.
Hrušovský, Pavol, predseda NR SR (2011-11-30):
Hlasujeme, páni poslanci, o bodoch 3 a 8. (Hlasovanie). 144 prítomných, 1 za, 66 proti, 77 sa zdržalo. Neschválili sme.
Bugár, Béla, podpredseda NR SR (2016-04-28):
Pani poslankyňa Remišová, procedurálny návrh. (Reakcie z pléna.) Pán kolega, prosím vás... (Reakcie z pléna). Ticho!
Pellegrini, Peter, predseda NR SR (2015-06-26):
Prezentujme sa a hlasujme o bodoch zo spoločnej správy 1, 3 až 12 s odporúčaním gestorského výboru schváliť. (Hlasovanie.) Prítomných 125 poslancov, za hlasovalo 94, zdržalo sa 31 poslancov. Tieto body sme schválili.
Šimečka, Michal, podpredseda NR SR (2023-12-20):
Ďakujem veľmi pekne. Pán minister.
Grendel, Gábor, podpredseda NR SR (2022-10-04):
S reakciou na faktické poznámky pán poslanec Urban.
Bugár, Béla, podpredseda NR SR (2019-09-24):
Ďakujem pekne. Najprv musím dať slovo spravodajcovi, až potom môžem otvoriť rozpravu. Takže dávam slovo spravodajcovi z navrhnutého gestorského výboru pre verejnú správu a regionálny rozvoj pánovi poslancovi Žarnayovi. Nech sa páči.
Mikloš, Ivan, podpredseda vlády a minister financií SR (2011-12-01):
Ďakujem pekne. Len veľmi krátko. Pán poslanec Kažimír aj pán poslanec Ondruš a ďalší, my nerušíme lízing, my rušíme neodôvodnené daňové zvýhodnenie. Poprosím vás rozlišovať medzi týmito dvoma pojmami a bolo veľmi pekné počuť od vás, pán poslanec Ondruš, že by sme nemali prijímať opatrenia, ktoré znevýhodňujú investovanie. Tak si spomeňte na vaše návrhy v daňovej oblasti, ktoré avizujete, že budete robiť, ako je zvýšenie napríklad dane z príjmov pre podniky s vyšším ziskom ako 33 miliónov eur ročne. Upozorňujem vás, že medzi nimi sú najväčší zamestnávatelia na Slovensku. Takže dobre si pamätajte túto tézu, len je v zásadnom rozpore s tým, čo navrhujete. Ďakujem pekne.
P. Hrušovský, predseda NR SR: (2004-12-14):
M. Maxon, poslanec: Vy ste mali...
Laššáková, Jana, podpredsedníčka NR SR (2014-09-18):
S reakciou pán poslanec Brocka.
A. Belousovová, podpredsedníčka NR SR: (2007-06-28):
Otváram rozpravu k tomuto bodu. Do rozpravy som dostala jedinú písomnú prihlášku. Písomne sa prihlásil pán poslanec Šimko, ktorému dávam slovo. Nech sa páči, pán poslanec.
Blaha, Ľuboš, podpredseda NR SR (2023-12-19):
Ako ďalší do rozpravy sa prihlásil pán poslanec Viliam Tankó, nech sa páči.
Mikloš, Ivan, podpredseda vlády a minister financií SR (2011-10-18):
Ďakujem. Vážený pán predseda, vážené panie poslankyne, vážení páni poslanci, cieľom tohto návrhu zákona je zaviesť osobitný odvod pre banky a pobočky zahraničných bánk ako mechanizmus. (Prerušenie vystúpenia predsedajúcim.)
Figeľ, Ján, podpredseda NR SR (2014-06-10):
Ale až zajtra. Nech sa páči, Ján Hudacký, s reakciou.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 142 poslancov, za 142. Konštatujem, že sme schválili návrh novely zákona o peňažných príspevkoch na kompenzáciu ťažkého zdravotného postihnutia. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia (tlač 1216, bod 35 schváleného programu). Prosím spravodajcu z výboru pre zdravotníctvo pána poslanca Mareka Šefčíka, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1216.)
Svrček, Miloš, poslanec NR SR (2022-05-04):
Ďakujem pekne za slovo. (Prerušenie vystúpenia presedajúcim.)
Bugár, Béla, podpredseda NR SR (2016-06-14):
Na vystúpenie pána poslanca s faktickou poznámkou pán poslanec Krajniak. Končím možnosť sa prihlásiť. Pán poslanec, máte slovo.
Přidal, Alojz, poslanec NR SR (2012-10-30):
Vážení kolegovia, dva dni tu diskutujeme o niečom, čomu ja nerozumiem. Ja som si v živote nemyslel, že sa môžem dožiť na Slovensku takejto diskusie, ako keby mi to niekto povedal, keď som mal 10 rokov, tak by som povedal, že ty si snáď z druhej planéty. Ale dobre, dožil som sa toho, dva dni tu o tom diskutujeme. Pán kolega Škripek, vy hovoríte, že tu je ako nejaká nezhoda v pojmoch alebo že si nerozumieme, že je tu nejaký babylon, ja by som s tým celkom nesúhlasil. Ja si myslím, že my si úplne ako rozumieme a vieme, že čo chce celý klub SaS, čo chce, možno neviem, lebo som ich nepočul, ale mám také indície, že aj SDKÚ bude hlasovať rôzne, dokonca aj skupina OĽaNO, tuná niektorí povedali, že budú hlasovať rôzne, a jednoducho že si rozumieme, že vieme, o čo ide. Jednoducho niekto tu chce registrované partnerstvá osôb rovnakého pohlavia, ale to naozaj môžu byť aj homosexuáli a môžu to byť aj heterosexuáli, to ten zákon nevylučuje. No ale to, čo chcete v konečnom dôsledku, tie manželstvá ako ľudí rovnakého pohlavia, to ste tu naznačili, ja si myslím, že to nemôžte potrieť. No a my sme tu väčšina v tejto spoločnosti aj v tejto sále, ktorí si myslíme, že je to proti prirodzenosti, proti zdravému rozumu a proti Bohu. Jednoducho my si to tak myslíme, nás je tu väčšina, my to tak odhlasujeme a tak to bude v tejto krajine, na našom Slovensku, a ja som rád, že... (Prerušenie vystúpenia časomerom.)
P. Hrušovský, predseda NR SR: (2004-12-02):
Teraz poprosím znovu vás, pán minister, aby ste odpovedali na otázku pána poslanca Madeja, položenú pánovi ministrovi školstva Froncovi, ktorý sa pýta: „Školy vo Zvolenskom okrese nedostali viac ako 52 % finančných prostriedkov určených na vzdelávacie poukazy za mesiace september až december 2004! Kedy sa dočkajú plnej finančnej čiastky a vyskytla sa táto chyba aj v iných okresoch?“ Nech sa páči, pán minister.
J. Liška, minister obrany SR: (2005-05-10):
Koncepcia rozvoja ozbrojených síl je jasne daná a už dlho predtým, než som nastúpil na funkciu ministra obrany a od 1. 1. 2007  je schválené, že nebudú nastupovať vojaci do základnej služby. A tento zákon predpokladá, tak ako som uviedol na začiatku, že bude riešiť personálny manažment, aby sa ľahšie vykonával. Súhlasím s tým, že žiadny zákon nie je pripravený na sto percent a má určité chyby, o ktorých budeme, dúfam, vecne diskutovať v príslušných výboroch, kde budem ochotný načúvať a akúkoľvek nezrovnalosť a vylepšenie zákona prijmem s radosťou, to mi verte. Druhá vec. I napriek tomu, že profesionálni vojaci, respektíve vojaci, príslušníci ozbrojených síl nemajú svoje odbory zo zákona, a to  je v poriadku, tento zákon nebol robený unáhlene, pretože samotný Generálny štáb si stanovil komisiu, a tento zákon sa pripravoval viac ako rok a pol a boli tam zohľadnené pripomienky profesionálnych vojakov rádovo niekoľko desiatok až stoviek. Každý profesionálny vojak toto mal na internetovej stránke ministerstva obrany, samozrejme, kde sa o tom rokovalo. Viem, o čom hovorím. Ja som v tom rezorte. Pán Vážny, verte mi, my sme všetko zohľadňovali, ale som ochotný načúvať ďalej, ale principiálne som za to, aby sme tento zákon prijali, lebo je nutné ho mať, nie vrátiť na prepracovanie, verte mi, že je pripravený s najlepším svedomím a vedomím tak civilnými pracovníkmi ministerstva, ako aj príslušníkmi Generálneho štábu. Ďakujem.
Číž, Miroslav, podpredseda NR SR (2015-11-13):
Porušujete rokovací poriadok, pán poslanec, reagujte na predrečníka, to je prvá základná vec.
Laššáková, Jana, podpredsedníčka NR SR (2014-11-09):
Pán poslanec Bublavý, nech sa páči.
Stuška, Michal, poslanec NR SR (2024-06-26):
Ďakujem pekne. Vážený pán predsedajúci, vážené pani poslankyne, vážení páni poslanci, dovoľte mi predložiť správu výborov Národnej rady o prerokovaní návrhu účtovnej uzávierky Sociálnej poisťovne za rok 2022. Predseda Národnej rady Slovenskej republiky svojím rozhodnutím pridelil návrh účtovnej uzávierky Sociálnej poisťovne za rok 2022 na prerokovanie týmto výborom: výboru pre financie a rozpočet a výboru pre sociálne veci. Ako gestorský výbor určil výbor pre sociálne veci, ktorý Národnej rade podá správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Návrh účtovnej uzávierky Sociálnej poisťovne za rok 2022 prerokovali a odporučili Národnej rade schváliť oba určené výbory. Výbor ma uznesením poveril predložiť Národnej rade správu výborov o prerokovaní návrhu účtovnej uzávierky Sociálnej poisťovne za rok 2022 a návrh na uznesenie Národnej rady Slovenskej republiky, ktorý tvorí prílohu správy. Správa výborov Národnej rady Slovenskej republiky o výsledku prerokovania uvedeného materiálu bola schválená uznesením Výboru Národnej rady Slovenskej republiky pre sociálne veci č. 50 z 10. júna 2024. Pán predsedajúci, otvorte, prosím, rozpravu. Ďakujem.
Danko, Andrej, predseda NR SR (2017-04-07):
Na vystúpenie pani poslankyne štyri faktické poznámky. Poprosím, pán poslanec Sopko. A uzatváram možnosť prihlásenia.
Pčolinský, Peter, podpredseda NR SR (2022-10-25):
Ďakujem pekne. Na vaše vystúpenie dve, jedna faktická poznámka. Pán poslanec Pročko, nech sa páči.
Milanová, Natália, ministerka kultúry SR (2021-11-24):
Ďakujem za slovo, pán predsedajúci. Pani poslankyne, páni poslanci, tento návrh prináša dva ciele. Jeden... jedným z nich je stanoviť funkčné obdobie pre riaditeľov múzeí a galérií. Teraz napríklad v divadlách a hudobných inštitúciách, ale aj napríklad na školách a rôznych iných funkciách to päťročné funkčné obdobie je absolútnym štandardom. Pre nás je taktiež dôležité, aby v tom samotnom rezorte kultúry boli tie pravidlá nastavené rovnako, to znamená, ak nejaký model funguje v divadle alebo vo filharmónii, tak považujeme za, za správne a podložené to máme vlastne aj v revízii výdavkov na kultúru a potvrdené to máme aj v programovom vyhlásení vlády, že touto cestou sa chceme uberať, päťročné funkčné obdobie pre riaditeľov múzeí a galérií, tak aby po piatich rokoch nasledoval vždy výberový proces, kde si môže, ale, samozrejme, aj ten riaditeľ, ktorý tých päť rokov pôsobil v inštitúcii, opäť sa môže uchádzať o túto pozíciu aj niekoľkonásobne. Druhou vecou, ktorý, ktorú tento zákon obsahuje, to je, myslím si, že mesiace skloňovaná téma o zmene zriaďovateľa Múzea Slovenského národného povstania spod ministerstva kultúry pod ministerstvo obrany. Myslím si, že všetci sme už si prešli nejakým emotívno-vecným procesom toho. Každý z nás má na túto udalosť svoj názor. Ja veľmi dobre už poznám argumenty a, a kritiku zo strany opozície aj zo strany časti odbornej verejnosti, ale stále trvám na tom, že hlavným cieľom je modernejšie, efektívnejšie a lepšie fungovanie Múzea SNP, aby prilákalo ešte viac návštevníkov ako doteraz, aby starostlivosť o zbierkové fondy bola prevádzaná tak, ako jej to zákon káže, čím nechcem devalvovať teraz prácu doterajších zamestnancov. Vážim si každého jedného zamestnanca, ktorý pracoval v múzeu a snažil sa mu dať to najlepšie. Myslím si, že každý z nich robil v tejto veci maximum. Na poslaní múzea sa nič meniť nebude, má zachovanú právnu subjektivitu a som presvedčená o tom, že každý z nás, kto po nejakom čase Múzeum SNP navštívi, tak bude môcť skonštatovať, že táto zmena bola pre samotné múzeum, ale aj preňho ako návštevníka prospešná.
Fecko, Martin, poslanec NR SR (2011-02-08):
Dajte, prosím, hlasovať o bode č. 11 spoločnej správy, ktorý som vyňal aj na základe pani Gibalovej na osobitné hlasovanie s odporúčaním gestorského výboru schváliť.
Laššáková, Jana, podpredsedníčka NR SR (2015-09-17):
Ďakujem pekne, pán minister. Druhú otázku položil opäť pán poslanec Gabriel Csicsai, ministrovi životného prostredia Slovenskej republiky Petrovi Žigovi, ktorého zastupuje pán minister Jahnátek, a otázka znie: „Vážený pán minister, v súvislosti s medializovanými informáciami ohľadne vybudovania spaľovne odpadu na Žitnom ostrove, v lokalite Šamorín – v časti Šámot, proti výstavbe bola odovzdaná aj petícia od občanov z tejto lokality, sa chcem spýtať, v akom štádiu sa nachádza uvedený projekt? Povolí ministerstvo životného prostredia vznik spaľovne odpadu na Žitnom ostrove? Je pravdou, že práve uvedenou spaľovňou odpadu chce ministerstvo podporiť likvidáciu čiernych skládok na celom hornom Žitnom ostrove vrátane nebezpečných odpadov?“ Nech sa páči, pán minister, máte slovo.
Krajkovič, Mikuláš, poslanec NR SR (2018-03-14):
O ostatných bodoch žiadal pán poslanec Fecko hlasovať spoločne. Z týchto bodov však nemôžeme dať hlasovať o bodoch 1, 4 a 34 nakoľko boli schválené body 3, 4 a 10 zo spoločnej správy.
Laššáková, Jana, podpredsedníčka NR SR (2015-04-17):
Pán poslanec Jurzyca, nech sa páči.
Sulík, Richard, predseda NR SR (2010-12-09):
Ďakujem. Na faktické poznámky reaguje pani poslankyňa Pfundtner.
Klus, Martin, podpredseda NR SR (2019-10-25):
Ďakujem, pani ministerka. Dávam slovo spravodajcovi, ktorého určil navrhnutý gestorský výbor pre zdravotníctvo, predsedovi tohto výboru, pánovi poslancovi Štefanovi Zelníkovi.
Jurinová, Erika, podpredsedníčka NR SR (2012-08-01):
Ak ste v polovičke príspevku, tak asi...
Pčolinský, Peter, poslanec NR SR (2019-02-05):
Ďakujem pekne. Mňa len, Maťa, mrzí jedna vec, že málokto vnímal to, čo si hovorila. Mrzí ma to preto, lebo tu sa bavíme o deťoch, ktoré trpia pri rôznych sporoch rodičov. Hovorila si veľkú pravdu a nie sú to len čísla a nejaké že subjekty práva, subjekty konania, ale sú to deti, ktoré trpia pri tomto. Tých prípadov je strašne veľa, mnohé boli medializované, mnohé pre mňa boli šokujúce, resp. spôsob, akým si rodičia išli uplatňovať nejaké svoje, nejaké svoje, teraz poviem, nároky, či už oprávnené, alebo neoprávnené. Ale mali by sme sa naozaj vážne zamyslieť nad tým, v akom štádiu alebo v akom systéme my tu žijeme. Môžem povedať, že určite podporíme tento tvoj návrh zákona, lebo ho považujeme za dobrý a myslíme si, že pomôže mnohým, mnohým deťom, resp. by mohol uľahčiť mnohé oblasti v tomto rozhodovacom procese. Ďakujem.
Laššáková, Jana, podpredsedníčka NR SR (2012-05-15):
Na vystúpenie pani poslankyne sa hlásia štyria poslanci s faktickými poznámkami. Končím možnosť prihlásiť sa s faktickými poznámkami. Pán poslanec Novotný, nech sa páči.
Fedor, Martin, poslanec NR SR (2012-06-26):
Vážený pán predseda, v rozprave som vystúpil ja, ale nepredniesol som žiadne doplňovacie návrhy k tomuto materiálu. Preto, prosím, dajte hlasovať o uznesení, ktorým Národná rada berie na vedomie správu výboru pre obranu a bezpečnosť o stave použitia informačno-technických prostriedkov za rok 2011.
M. Hort, podpredseda NR SR: (2009-02-11):
Pán poslanec Brocka, nech sa páči.
B. Bugár, podpredseda NR SR: (2002-05-17):
Nech sa páči, s týmto vedomím prezentujme sa a hlasujme. (Hlasovanie.) Prítomných 99 poslancov, za návrh 97, nehlasovali 2. Konštatujem, že sme navrhované uznesenie schválili. Nasleduje hlasovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o zamedzení dvojitého zdanenia a zabránení daňovému úniku v odbore daní z príjmov a majetku (tlač 1451). Prosím pána Benkovského, ktorý je spoločným spravodajcom, aby hlasovanie uviedol. M. Benkovský, poslanec: Ďakujem za slovo. Odporúčam, aby na základe návrhu gestorského výboru Národnej rady Slovenskej republiky, výboru pre financie, rozpočet a menu sa Národná rada Slovenskej republiky uzniesla na tom, že vysloví súhlas so Zmluvou medzi Slovenskou republikou a Českou republikou o zamedzení dvojitého zdanenia a zabránení daňovému úniku v odbore daní z príjmov a z majetku. Pán predsedajúci, prosím, dajte hlasovať o tomto mojom návrhu.
Jurinová, Erika, podpredsedníčka NR SR (2012-06-27):
Ďakujem pekne. Reakcia pána poslanca Galka.
Hudacký, Ján, poslanec NR SR (2014-09-24):
Ďakujem pekne za slovo. Pán kolega Mikloško naznačil tu samozrejme niektoré z tých problémov, ktoré sa dotýkajú Slovenských elektrární od privatizácie vlastne až po túto dobu v súvislosti s realizáciou dokončenia dvoch blokov. Tento problém alebo proces je určite veľmi zložitý, ale ja mám problém s tým, že vlastne tri vlády nevedeli uzavrieť proces samotnej privatizácie, tzv. closing, kde teraz sme sa hádali podľa toho, ktorá vláda si dávala robiť audit, že kto bude komu doplácať. Potom vyplakávanie ministerstva hospodárstva, v podstate opäť za všetkých tých troch vlád, že aký obmedzený prístup majú k informáciám a tak ďalej, čo sa týka, v rámci predstaviteľov štátu v predstavenstve, respektíve v dozornej rade. Teraz po ohlásení Enelu, že ide predávať 66 %, opäť prakticky je tu ošiaľ nad tým, kto ako bude na tom participovať	Myslím si, že je tu treba si sadnúť k tomu, tak vláda, ako aj predstavitelia alebo zástupcovia Enelu, aby sa tieto veci konali transparentne. Ja viem, že nie všetko sa dá, vzhľadom na to, že je tu nejaký kontradikt, nejaká dohoda, privatizačná zmluva, ale na druhej strane myslím si, že tieto procesy by mohli byť ďaleko transparentnejšie, aby verejnosť vedela, aj odborná verejnosť, aby vedela do toho nejakým spôsobom vstupovať. Trochu ma prekvapuje, že v tomto prípade, aj keď sa to dotýka finančnej kontroly NKÚ, že túto pozíciu prebral finančný výbor a to v spolupráci s ministerstvom hospodárstva. Osobne si myslím, že takisto sme mohli ako hospodársky výbor byť zatiahnutí do tohto procesu, aby sme na tomto mohli participovať a vyjasniť si niektoré veci. Ďakujem.
Sulík, Richard, predseda NR SR (2010-08-03):
Ďakujem pani predsedníčke vlády. (Doznievanie potlesku.) Ďakujem pani predsedníčke vlády a prerušujem rokovanie o tomto bode programu. Pán prezident nás opúšťa. (Potlesk.) (Odchod prezidenta SR Ivana Gašparoviča z rokovacej sály v sprievode predsedu NR SR Richarda Sulíka.)
Danko, Andrej, podpredseda NR SR (2024-09-11):
Ďakujem. Žiada si záverečné slovo spoločný spravodajca a súčasne ho žiadam, aby oznámil termín hlasovania. O jedenástej hodine. Prerušujem rokovanie o tomtom bode programu. Po hlasovaní bude nasledovať druhé čítanie o vládnom návrhu zákona o dani zo sladených nealkoholických nápojov. Teraz vyhlasujem prestávku do 11.00 h, kedy bude hlasovanie o prejednaných bodoch. Ďakujem. (Prestávka.)
Kollár, Boris, predseda NR SR (2021-11-30):
Pán poslanec Žiak, asi bude treba doštudovať (potlesk), doštudovať rokovací poriadok. O tomto nemôžem dať hlasovať. Ďalej budeme pokračovať v prerušenom rokovaní. Skôr ako pristúpime k hlasovaniu o prerokovaných bodoch programu, vás chcem informovať, že minister zdravotníctva požiadal o prerokovanie bodov 68 až 71 a 73, tlače 704, 705, 758, 706 a 791 na záver 51. schôdze pred body ministra financií. Preto v mene troch poslaneckých klubov za OĽANO, SME RODINA a SaS podávam návrh na prerokovanie týchto bodov v termíne, ako som uviedol, teda na záver schôdze. Je všeobecný súhlas? (Reakcie z pléna.) Dávam o tom hlasovať. Prosím, prezentujme sa a hlasujme. Presunutie bodov. (Hlasovanie.) Prítomných 126 poslancov, za 83, proti 42, 1 nehlasoval. Uvedený návrh sme chválili a presúvame tieto body na záver 51. schôdze, ako som hovoril. Pristúpime k hlasovaniu o bode 60 programu. Je to prvé čítanie o návrhu skupiny poslancov na vydanie zákona, ktorým sa mení a dopĺňa Trestný zákon, tlač 785. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Alojzovi Baránikovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 785.)
Bublavý, Dušan, poslanec NR SR (2011-02-10):
Ja viem, pán minister, ale musel som tú otázku položiť vám, lebo pánovi predsedovi parlamentu som nemohol položiť takúto otázku. Tak by bolo veľmi dobré, keby sa či už ministerstvo alebo celá Národná rada en bloc nejakým spôsobom postarala o to, lebo tie návštevy nie sú len pre nás, lebo sú pre všetkých. A skutočne odstaviť automobil návštevy je ozaj nedôstojné.
Svrček, Miloš, poslanec NR SR (2021-02-04):
Ďakujem pekne za odpoveď, pán minister. Ja by som sa len v krátkosti chcel opýtať, dnes vyšla aj taká informácia, že pán premiér povedal, že by deti do škôl a škôlok nepúšťal. Na ich otvorenie musí prijať vláda uznesenie vlády, stať sa tak malo v stredu večer, ale vláda nakoniec nerokovala a premiér dnes povedal, že to musia ministri uzavrieť dnes, necháva to na vás. Chcem sa teda opýtať, budú sa teda otvárať alebo nebudú sa teda otvárať školy?
Zmajkovičová, Renáta, podpredsedníčka NR SR (2014-09-23):
Ďalší v rozprave vystúpi pán poslanec Huba. Nech sa páči.
B. Bugár, podpredseda NR SR: (2004-09-22):
Pán poslanec Bielik a potom pán poslanec Cabaj. J. Bielik, poslanec: Ďakujem pekne, pán predsedajúci. Chcem poprosiť členov výboru pre zdravotníctvo zajtra o 12.00 hodine o stretnutie. Ďakujem pekne.
J. Halecký, poslanec: (2008-12-03):
Predseda  Národnej  rady   Slovenskej   republiky rozhodnutím č. 832 z 15. októbra 2008 pridelil  návrh rozpočtu Sociálnej poisťovne na rok 2009 na prerokovanie v termíne do 19. novembra 2008 týmto výborom: Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Ako gestorský výbor určil Výbor Národnej rady Slovenskej republiky pre sociálne veci a bývanie, ktorý na základe rokovaní výborov predloží Národnej rade Slovenskej republiky správu o prerokovaní návrhu rozpočtu Sociálnej poisťovne na rok 2009. Výbory prerokovali návrh rozpočtu Sociálnej poisťovne na rok 2009 v lehote určenej rozhodnutím predsedu Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh rozpočtu Sociálnej poisťovne na rok 2009 pridelený neoznámili v určenej lehote gestorskému výboru žiadne stanovisko k predmetnému návrhu. Návrh rozpočtu Sociálne poisťovne na rok 2009 prerokovali a odporučili Národnej rade Slovenskej republiky schváliť. Výbor Národnej rady Slovenskej republiky pre sociálne veci a bývanie uznesením č. 204 z 11. novembra 2008 a Výbor Národnej rady Slovenskej republiky pre financie, rozpočet a  menu  uznesením č. 414 z 19. novembra 2008, ktoré súhlasia s návrhom rozpočtu Sociálnej poisťovne na rok 2009 s tým, že predpokladané príjmy a výdavky sú rozpočtované takto. Zdroje vo výške 6 413 050-tisíc eur, výdavky vo výške 5 558 101-tisíc eur a odporúčajú Národnej rade Slovenskej republiky návrh rozpočtu Sociálnej poisťovne na rok 2009 schváliť. Výbor poveril spoločného spravodajcu Jozefa Haleckého predložiť Národnej rade Slovenskej republiky správu o výsledku prerokovania návrhu rozpočtu Sociálnej poisťovne na rok 2009 vo výboroch a návrh uznesenia Národnej rady Slovenskej republiky, ktorý tvorí prílohu správy. Správa výborov Národnej rady Slovenskej republiky o výsledku prerokovania návrhu rozpočtu Sociálnej poisťovne na rok 2009 bola schválená uznesením Výboru Národnej rady Slovenskej republiky pre sociálne veci a bývanie č. 213 z 24. novembra 2008. Skončil som, pani podpredsedníčka, otvorte rozpravu k tomuto bodu.
Kollár, Boris, predseda NR SR (2021-05-06):
Ďakujem. Pokračujeme hlasovaním o návrhu uznesenia k Správe osobitného kontrolného výboru na kontrolu činnosti Slovenskej informačnej služby o stave použitia informačno-technických prostriedkov za rok 2020 (tlač 416). Dávam slovo predsedovi tohto výboru pánovi poslancovi Mariánovi Saloňovi a prosím ho, aby hlasovanie uviedol. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2020 , tlač 416.)
Poliačik, Martin, poslanec NR SR (2011-09-08):
Keďže návrh zákona postúpil do druhého čítania, v súlade s vaším návrhom, pán predseda, odporúčam, aby sme hlasovali o tom, že zákon bude pridelený ústavnoprávnemu výboru, Výboru Národnej rady pre financie a rozpočet, Výboru Národnej rady pre sociálne veci a Výboru Národnej rady pre vzdelávanie, vedu, mládeže a šport. Gestorským výborom bude posledný menovaný a navrhujem, aby výbory prerokovali tento návrh do 30 dní a gestorský výbor do 32 dní. Dajte o tom, prosím, hlasovať.
Mizík, Stanislav, poslanec NR SR (2018-02-13):
Ďakujem za slovo. Pán Poliačik, vyslovili ste počas svojej rozpravy slovo „rešpekt“. Myslím si, že vy liberáli, slniečkari alebo ako vás nazvať, chcete, aby majorita rešpektovala minoritu a vychádzala jej v ústrety. Vy ste tu rozobral svoje myšlienky, ale na to je jeden háčik. Musíte naučiť, naopak, minoritu, aby rešpektovala majoritu, lebo nikdy nebude pokoj. A nenapadá vás, keď ste hovorili o komunitách, taká analógia medzi komunitou v moslimskej, v no-go zóne a v našej osade? Poviem vám to, väzby v týchto komunitách sú silné, silnejšie ako všetko a všetko a všetci mimo týchto komunít sú nepriatelia, nepriateľ a potencionálna obeť. Ďakujem za slovo.
Grendel, Gábor, podpredseda NR SR (2020-07-23):
Budeme hlasovať o návrhu prednesenom spoločným spravodajcom. Prosím, prezentujme sa a hlasujme. (Hlasovanie.) Prítomných 125 poslancov, za 47, proti 78, nezdržal sa nikto, nehlasovalo 0 poslancov. (Potlesk.) Konštatujem, že Národná rada Slovenskej republiky nevyslovila nedôveru predsedovi vlády Slovenskej republiky Igorovi Matovičovi.